GiliGold/VAD_KnessetCorpus huggingface dataset:
<נורית שטורך: כשהוא יגיש את התחקיר, על סמך זה ועל סמך היתר הרעלים של המפעל, רישיונות העסק, אנחנו נצטרך לשקול איך אנחנו ממשיכים הלאה.
<נורית שטורך: בוודאי שעוקבים אחרי זה, האם זה - - -
מירי רגב: דעתכם נוחה ממה שקורה במפרץ?
<נורית שטורך: דעתנו מוטרדת ממה שקורה במפרץ ולכן אנחנו משקיעים הרבה אנרגיה לטפל במפרץ.
<נורית שטורך: יושבת לידי רחלי דוד שהתפקיד שלה הוא ממונת מפעלי המפרץ.
<נורית שטורך: זה התפקיד שלה, זה מה שהיא עושה ביום יום ובשוטף.
מירי רגב: יפה שיש תפקיד כזה, השאלה מה הנגזרת של התפקיד הזה.
<רחל דוד: אולי אני אתן קצת נתונים, אם אפשר.
מירי רגב: בבקשה, אני אשמח, רחלי.
<רחל דוד: אני מטפלת במחוז חיפה במשרד להגנת הסביבה, יחד איתי שישה מהנדסים שכל אחד מהם מומחה בתחום סביבתי שונה, כמו זיהום אוויר, כמו חומרים מסוכנים וכו'.
<רחל דוד: לגבי נתונים, בין השנים 2009 ל-2012 נפלטו פחות 43% חומרים אורגניים נדיפים לאוויר.
<רחל דוד: בעצם אני מסכימה עם זה שמפעלי מפרץ חיפה מהווים פוטנציאל סיכון גבוה, הם מהווים פוטנציאל סיכון גבוה גם מחומרים מסוכנים כמו אמוניה, כמו ברום, כמו כלור.
<רחל דוד: פוטנציאל סיכון נוסף כמובן בנושא של איכות אוויר, חומרים אורגניים נדיפים שחלקם מסרטנים, כמו בנזן, שמאפיין את המתחם הפטרוכימי.
<רחל דוד: אנחנו לא אומרים שלא קיימת בעיה, אנחנו בהחלט אומרים שהבעיה קיימת ואנחנו מטפלים בה במלוא הרצינות באמצעות צוות פעולה שדרך אגב קיבל את פרס השר להגנת הסביבה לפני מספר שנים.
<רחל דוד: כמו שאמרתי, ואני אתייחס ספציפית לבז"ן, כאו"ל וגדיב, בבז"ן הפחתת חומרים אורגניים נדיפים, בחלקם מסרטנים, בין השנים 2009 ל-2012 55% הפחתה בבתי זיקוק, 30% הפחתה של VOC בכאו"ל ו-75% בגדיב, וזה כתוצאה ממה?
<רחל דוד: כתוצאה מכתיבת רגולציה קפדנית מבוססת על מתודולוגיה אירופאית, שהיא זו גם שמפורטת בחוק אוויר נקי וכתוצאה מרגולציה קפדנית ופיקוח קפדני אנחנו מגיעים למתחם הפטרוכימי הרבה מאוד פעמים בשנה לפיקוח מתוכנן מראש ובחלק מהפעמים גם לפיקוח ללא הודעה מראש, פיקוח פתע, ולכן החומרים האורגניים הנדיפים האלה במגמת ירידה.
<רחל דוד: יש עוד מה לעשות, אבל הם במגמת ירידה.
<רחל דוד: לגבי החומרים המסוכנים באופן כללי, אנחנו פועלים מול מפעלי מפרץ חיפה דרך חוק החומרים המסוכנים באמצעות היתרי רעלים שמתבקשים אחת לשנה, אחת לשנה אנחנו בוחנים את הדברים, אנחנו מוסיפים דרישות פרטניות.
<רחל דוד: ולגבי האירוע שקרה בגדיב, אנחנו בהחלט בתמונה - - -
מירי רגב: לא, בתמונה זה לא מספיק, השאלה אם תוקנו הליקויים שם.
תמר זנדברג: יש אצלכם חקירה?
תמר זנדברג: פרסמתם דוח על אירוע חומרים מסוכנים?
תמר זנדברג: האם המפעלים עומדים בתקנים של תקנות - - -?
<רחל דוד: את מדברת על עמידה בחוק אוויר נקי, רק רציתי לציין שמפעלי המתחם הפטרוכימי, בהיותם מפעלי כימיה, עדיין לא מחויבים בחוק אוויר נקי, הם רק הגישו בקשות להיתר פליטה - - -
<רחל דוד: הם לא מחויבים.
תמר זנדברג: אני לא שאלתי אם הם מחויבים או לא מחויבים.
תמר זנדברג: הרי חוק, הוא נותן איזה שהיא מסגרת נורמטיבית למה אנחנו שואפים לראות.
תמר זנדברג: פה בישראל יש איזה שהיא תפיסה שרק מה שהחוק מחייב צריך לקרות.
תמר זנדברג: החוק מציב תקנים שנוגעים לא לתקנות החוק אלא לאוויר עצמו, שאנחנו נושמים, לסכנות.
תמר זנדברג: האם אתם מחילים את הנורמות של החוק עליו?
<רחל דוד: כן.
<רחל דוד: בהחלט כן.
<רחל דוד: כבר משנת 2009-10, כמו שיודעים, יצאו צווים אישיים לבז"ן, כאו"ל וגדיב, צווים אישיים שמבוססים על מתודולוגיית ה-IPPC לפי תקנים אירופיים, שקובעים מה הוא ה - - -
תמר זנדברג: יש לנו פה נתונים על שינויים מארבע-חמש שנים אחורה על אי עמידה.
<רחל דוד: הם עדיין לא ב-PAT, הם בדרך לזה, יש להם עוד הרבה מה לעשות.
<רחל דוד: לגבי חריגות, ויש חריגות, הן מוצגות לציבור, יש גם את חוק PRTR, המפל"ס, מה שנקרא, המדידות לסביבה, מפורסם לציבור.
<רחל דוד: יש לנו תיקים פליליים, אנחנו מבצעים אכיפה, התיקים - - -
תמר זנדברג: אני מניחה שאתם חברים, המשרד להגנת הסביבה, גם בוועדה המחוזית וגם במועצה הארצית, האם אתם תתמכו בהרחבת בז"ן בלי שהם יגיעו ליעדים?
תמר זנדברג: הפחתה שתחייב בזה שיגיעו ליעד?
מירי רגב: תמר, תמר, יש כאן - - -
<נורית שטורך: יש לי נקודות חשובות שלא נאמרו עדיין.
<קריאה: ציינת הפחתה במזהם אחד, מה עם המזהמים האחרים, גם בהם יש הפחתה?
מירי רגב: אתם מביאים לנו חוקים, המשרד להגנת הסביבה, אנחנו לומדים את החוקים, אנחנו באמת מנסים לעשות, כולנו מבינים שבסוף יש צורך במפעלים כאלה ואחרים וחלקם מפעלים מזהמים, כולנו מבינים את זה, אנחנו גם כולנו מבינים את הצורך למזער את הפגיעה הסביבתית ולראות כיצד בעצם באמצעות חקיקה ובאמצעות פיקוח אנחנו מצמצמים את הפערים האלה.
מירי רגב: הרי אף אחד לא מתכוון עכשיו שנעביר את כל המפעלים לחוץ לארץ, זה ברור לנו שלא, זה בלתי אפשרי, אנחנו עדיין מחכים לתשובת השר שלכם לגבי מפעל האמוניה.
מירי רגב: אני מקווה שהוא יבוא ויצהיר איזה הצהרה חגיגית בתחילת המושב, במסגרת הסקירה המושבית שכל שר צריך לעשות, זה כבר רמז לכם שתתכוננו להצגה בסוגיית מפעל האמוניה.
מירי רגב: ברור לכולנו שאנחנו צריכים למזער את הנזקים, השאלה היא לא - - - לא, אתם כבר לא מדברים.
מירי רגב: נגמר הדיון.
מירי רגב: אמרת שמשלב מדבר, הוא דיבר מבחינתי, אתם לא מדברים.
<שלומי בסון: אני צריך דקה וחצי.
<שלומי בסון: נראה לי שחבל.
מירי רגב: אתם אמורים לפקח על חוקים שהכנסת מחוקקת.
מירי רגב: יש לי תחושה שהרבה מאוד חוקים שקשורים לאוויר נקי, שקשורים לאחוזים שאתם צריכים לבדוק, זה לא מתקיים.
מירי רגב: יכול להיות שהתחושה שלי היא ממה שאני קראתי כחומרים על מה שחסר שם עד עכשיו ומזה שאני, אמנם היום אין לי תשובות של ייעוץ משפטי בסוגיות האלה של הוועדה, אבל בדיון הבא זה יקרה.
מירי רגב: כרגע, כמו שאני רואה את העניין ואני רוצה לסכם את זה.
מירי רגב: דב, אני ממנה אותך ליושב ראש ועדת משנה של הוועדה בהשתתפות ארבעה חברים, תמר זנדברג, עמר, שאני עוד צריכה לדבר איתו, ודוד אזולאי, לקבל את אישורו.
מירי רגב: תתלווה אליכם יועץ משפטי של הוועדה שמבין בתחומי סביבה והגנת סביבה.
מירי רגב: המנדט שלכם זה במשך שלושה חודשים, זה אומר החל היום שלושה חודשים, אני רוצה את זה כבר למושב הבא, להביא המלצה לכלל סוגיית המטרופולין בחיפה שכוללת גם את הים, גם את החוף וגם את הסוגיה של המפעלים המזהמים.
מירי רגב: אני כבר אומרת לך, דב, אם אתה תבוא עם המלצה שצריך את הכול לבטל ואת הכול להעביר, אז חבל לך על העבודה.
מירי רגב: אל תעשה את העבודה הזאת.
מירי רגב: אתה תבוא עם המלצות הגיוניות - - -
דב חנין: רק לבטל את הרוב.
מירי רגב: לא, אני אומרת, לא נקבל את ההמלצות, זה חבל.
מירי רגב: תבוא עם המלצה, אתה כבר מכיר את החשיבה שלי ואתה יודע איך אני מפעילה את הוועדה הזאת, תבוא עם המלצות הגיוניות שמבינות שיש לנו מצב מסוים, כמו שאמר פה משלב, יש מצב שקיבלתי אותו, אני לא אוהב אותו.
מירי רגב: אף אחד לא אוהב את המצב שאנחנו חיים איתו בחיפה, אבל צריך לחיות איתו ולמזער את הנזקים.
מירי רגב: איך אני עושה את זה?
מירי רגב: אז הוא אומר, אני כן חושבת שיש כאן הסדרה ולא הרחבה, אבל אולי אני טועה, ולכן אני מבקשת שאתם תבדקו את תמ"א 30, שלא הצלחתי לקבל כאן תשובה מהייעוץ המשפטי מה זה אומר 37/2 ו-30.
מירי רגב: אז אתם תעזרו לי בעניין הזה, תביאו את תמ"א 30 ואת כל התמ"אות הרלוונטיות, תיפגשו עם מי שצריך, כולל בינת, כולל משלב, שמעודכן בעניין הזה, עם כמובן הגנת הסביבה, עם כל הגורמים הרלוונטיים - - - צריך להצביע על ועדת המשנה.
מירי רגב: בסדר, נצביע עליה עכשיו.
מירי רגב: אנחנו ב-11:00 - - -
<יפה שפירא: לא, תומר אומר שאי אפשר.
מירי רגב: אני שמחה שתומר אומר שאי אפשר, אבל אני קובעת פה.
מירי רגב: ב-11:00 אנחנו מסיימים את סדר-היום היום.
מירי רגב: השעה עכשיו 10:05, אנחנו תיכף הולכים לדון על תקנות עובדים זרים, אז נא בבקשה ברבע ל-11:00 נביא את זה להצבעה של הוועדה שתוכל לעבוד כבר בפגרה, שלא יהיה להם משעמם במהלך הפגרה, חס וחלילה.
מירי רגב: בקיצור, אני מבקשת שתבדקו גם את הסוגיה של הים, גם את הסוגיה של המפעלים, למה התמ"א שעולה לאישור ממשלה עולה כתמ"א חצויה.
מירי רגב: יכול להיות שזה נכון שנעשה רגע סדר בעניין של המפעלים ולאחר מכן נתעסק עם החוף.
מירי רגב: אני מאמינה שיש עוד אנשים שיש להם היגיון בממשלה, לא כל ההיגיון נמצא פה בכנסת.
תמר זנדברג: זה לא בטוח בכלל.
מירי רגב: אני בשונה ממך כן חושבת שאפשר למצוא איזה שהוא היגיון.
תמר זנדברג: זאת אומרת, אבל.
מירי רגב: כמובן תבדקו את בז"ן ואת כל התעשיות שיש, תתייעצו עם הגורמים שנמצאים כאן.
מירי רגב: הדבר הנוסף, תבדקו מה קורה עם מפעל האמוניה.
מירי רגב: השר הבטיח במספר ועדות שקיימנו, כולל סיור בחיפה, שהיה אמור להיות מכרז חדש והמפעל היה אמור לעבור לאזור הנגב, לאזור לא מיושב.
מירי רגב: שלא ישתמע לרגע, כאחת שהפריפריה חשובה לה, שאנחנו הולכים להעביר לפריפריה את כל המפעלים המזהמים.
מירי רגב: כמו שאמרתי אתמול בדיון שהיה על דרום תל אביב, עם סוגיית הרעש, תהיה חלוקת צדק בנושא חלוקת הרעש של המטוסים במדינה, כך תהיה חלוקת צדק בעניין של המפעלים האלה במדינה.
מירי רגב: אין מה לעשות, יש דברים שנצטרך לחיות איתם, אבל צריכה להיות חלוקה הגיונית של צדק במדינה.
מירי רגב: אז צריך לראות לאן זה אמור לעבור בנגב.
מירי רגב: לא קיבלתי תשובה של לשכת השר, גם לא ביקשנו, אני מאמינה שהשר יציג את זה, אבל אני מבקשת מהוועדה שכשהשר אמור לתת את הסקירה במושב הבא, שיתייחס גם לסוגיית מפעל האמוניה.
מירי רגב: אם אתם תספיקו גם לתת איזה שהיא המלצה שלכם לנושא הזה, שנוכל להציג את זה בפני השר, אני חושבת שזה יהיה נכון, דב.
מירי רגב: אני רק מבקשת ממך, משלב, תוודא שכל ההסתייגויות של הגורמים הרלוונטיים האזרחיים, כולל של העיריות הרלוונטיות, באו לידי ביטוי בהתייחסות שלכם בחשיבה על ההרחבה.
מירי רגב: אני מקבלת את האמירה שלך, אני יוצאת מנקודת הנחה שאין כאן הרחבה, שיש כאן הסדרה, והיה וועדת המשנה תביא כאן עובדות אחרות אז אני אתייחס אל זה אחרת.
מירי רגב: כרגע אני מאמינה שהסוגיה הזאת שעלתה היא לא הרחבה אלא הסדרה פעם אחת ולתמיד בתמ"א 30 של כל הסוגיה של בתי הזיקוק.
מירי רגב: אני מסכמת בזאת הדיון.
מירי רגב: בתחילת המושב הבא תציגו את העבודה שלכם.
מירי רגב: טוב, בוקר טוב לכולם.
מירי רגב: אני שמחה לפגוש את כל החברים שהגיעו, ראשי ערים, סגנים, שר הפנים כמובן; ידידי, יקיר הוועדה, יושב ראש מרכז השלטון המקומי הנכנס, מר חיים ביבס; יושב ראש מרכז השלטון המקומי היוצא, מר שלמה בוחבוט; מר עדי אלדר; מר אלי ברדה, ידידי.
מירי רגב: תיכף אנחנו עושים הרמת כוסית, קודם כל לכבוד ארבעה אנשים שנמצאים פה היום: שניים שיוצאים ושניים שנכנסים.
מירי רגב: נמצא פה יושב ראש השדולה המוניציפלית, חבר הכנסת יעקב אשר, ידידי, שותף לדרך.
מירי רגב: חברת הכנסת יפעת קריב - - -
יפעת קריב: גם יושבת ראש.
מירי רגב: כל החברים שהגיעו.
מירי רגב: אז אנחנו בעצם רוצים, לפני שנעבור לנושא העיקרי, אנחנו קודם כל נרים כוסית.
מירי רגב: מנכ"ל מרכז השלטון המקומי, איפה הוא?
מירי רגב: לא ראיתי אותו לרגע.
<קריאה: פה, פה, פה.
מירי רגב: ממלא מקום מנכ"ל משרד הפנים, מר שוקי אמרני.
מירי רגב: פיני נמצא פה, שארגן יחד עם הוועדה.
גדעון סער: יש כאן מישהו שאני לא יודע אם את מכירה, את חבר הכנסת לשעבר רשף חן.
מירי רגב: גם אותו אני לא מכירה.
מירי רגב: אני אשמח שאני אכיר אותו.
גדעון סער: בכנסת ה-16 היה יושב ראש סיעת שינוי ועשינו פה כמה דברים, עד שקרה מה שקרה למפלגה.
גדעון סער: כי אני לא רוצה להיכנס פה לנושאים פוליטיים.
גדעון סער: אבל עד אז היה שותף פעיל וטוב לקואליציה, ועשינו כמה דברים ביחד, וזה תמיד טוב לראות - - -
מירי רגב: מר יואל לביא, שלום גם לך.
<יואל לביא: בוקר טוב.
מירי רגב: אני מה זה שמחה שאני רואה אותך סופסוף בוועדת הפנים והגנת הסביבה.
מירי רגב: תשמע, אתה חושב שכל הזמן תיקח את העיר.
מירי רגב: יש גם שינויים בבחירות הארציות, לא?
<יואל לביא: אני רוצה לדעת אם מזכירים גם את אלה שמאחורי הקלעים.
מירי רגב: תמיד.
<יואל לביא: אז תזכירי בבקשה את מר שאול מזרחי.
מירי רגב: הופה.
מירי רגב: איפה מר שאול מזרחי?
<יואל לביא: מאחורי הקלעים.
מירי רגב: מאחורי הקלעים.
מירי רגב: אז אני מזכירה גם לטובת הפרוטוקול את מר שאול מזרחי.
מירי רגב: ולפני שהשר יאמר את דבריו לגבי ארבעת האנשים שנמצאים פה, באמת לכבודם אנחנו ככה כולנו התכנסנו, אני רוצה להגיד כמה דברים: מר שלמה בוחבוט, ידידי, אנחנו עבדנו ביחד מתחילת הקדנציה שלי, כשעוד התמניתי כיושבת ראש השדולה למען הפריפריה.
מירי רגב: על הפריפריה נדבר בחוק הבא.
מירי רגב: שנזכור שיש גם פריפריה, שיש גם עיריות חלשות.
מירי רגב: נכון, מר זאב בילסקי?
מירי רגב: לא, כולם חזקים, אתה יודע.
מירי רגב: אז התחלנו בוועדת הכספים ועשינו באמת עבודה בהרבה מאוד נושאים שקשורים לשלטון המקומי ולפריפריה.
מירי רגב: ומר שלמה בוחבוט, אני חייבת להגיד שכל פעם שפניתי אליך היית זמין והיית כל כולך לטובת השלטון המקומי.
מירי רגב: ואני יודעת שהרבה מאוד פעמים גם נקרעת, כי אתה יושב ראש השלטון המקומי אבל אתה גם ראש עיר, ואתה ראש עיר של עיר מהפריפריה.
מירי רגב: ולייצג את ה-15 זה לא פשוט.
מירי רגב: לפעמים זה נוגס בפריפריה, והיית צריך לעשות את האיזונים.
מירי רגב: וזה לא קל, זה לא פשוט.
מירי רגב: זה תפקיד לא פשוט.
מירי רגב: עכשיו החליף אותך יושב ראש של עיר גדולה, חזקה.
מירי רגב: עכשיו הוא יצטרך לעשות את האיזונים לגבי הפריפריה.
<חיים ביבס: כן, אבל אל תשכחי שגדלתי בפריפריה, אז אני יודע גם מה זו פריפריה.
מירי רגב: שלום לך, ראש עיריית קריית ים, מר דוד אבן צור.
מירי רגב: אני עוד לא רגילה לקרוא לך ראש עיר.
מירי רגב: מר שלמה בוחבוט, עשית רבות למען השלטון המקומי.
מירי רגב: עשינו הרבה מאוד מאבקים, אם זה בנושא המים שממשיך את זה מר חיים ביבס, ואם זה בנושא הארנונות, ואם זה נושא מענקי האיזון, שבכלל צריך לעשות על זה איזה חוק ולהביא את זה.
מירי רגב: ונושאים רבים באמת שעבדנו ביחד: כל נושא החירום, "עופרת יצוקה"; נושא החירום של הפריפריות; ביקור בכל גבול הצפון יחד עם ראשי הרשויות, יחד עם השרים הרלוונטיים, עשינו שם.
מירי רגב: עשינו הרבה מאוד עבודה.
מירי רגב: פעלת ועשית למען השלטון המקומי.
מירי רגב: אני בטוחה שזוכרים לך את זה.
מירי רגב: תמשיך בעשייה שלך הברוכה בעיר מעלות.
מירי רגב: אני בטוחה שגם תוכל לתרום לשלטון המקומי.
מירי רגב: שמחתי לעבוד איתך.
מירי רגב: אני אשמח להמשיך לעבוד איתך.
מירי רגב: תודה על כל הפעילות שעשית.
מירי רגב: ואני בטוחה גם שהשלטון המקומי וראשי השערים מוקירים את עשייתך.
מירי רגב: לגבי מר עדי אלדר.
מירי רגב: את מר עדי אלדר אני מכירה עוד מזמני בצבא.
מירי רגב: כשהייתי דוברת באנו אליך שתסייע לנו בפרויקטים עם הצבא, ועשית את זה בשמחה רבה.
מירי רגב: ומאז יש לך תמיד פינה חמה בלב.
מירי רגב: גם אתה באת מהפריפריה, מכרמיאל.
מירי רגב: זה לא נורא, לא נורא.
מירי רגב: למרות שפה נמצאים ראשי הערים החזקים, זה לא נורא לבוא מהפריפריה.
מירי רגב: גם אתה - - - מייצג את הפריפריה.
<קריאה: לא רק שלא נורא, זה כבוד גדול - - -
מירי רגב: אמרתי את זה בציניות.
מירי רגב: מר עדי אלדר, אני באמת מודה לך על כל העשייה, גם בשירות שלך בשלטון המקומי; גם בעיר שלך, בכרמיאל.
מירי רגב: אתה אדם רציני, מסור וענייני, ותמשיך, אני בטוחה, בעשייה הזאת שלך, ותמשיך גם לתרום לשלטון המקומי.
מירי רגב: מר חיים ביבס, ידידי, גם נבחר, שוב, לראש עיריית מודיעין, לעיר שמאוד-מאוד התפתחה בשנים האחרונות.
מירי רגב: נבחר ליושב ראש המרכז לשלטון מקומי.
מירי רגב: ראש עיר צעיר, נלהב, נמרץ.
מירי רגב: כבר התחלנו לעבוד יחד על כל סוגיית תאגידי המים.
מירי רגב: הצלחנו.
מירי רגב: אני חייבת להגיד פה שגם מר שלמה בוחבוט שלח כמה מכתבים ודיבר איתי בנושא הזה – הוא לא נכח תכלס בדיונים, אבל הוא עשה גם – והצלחנו בחוק שעבר אתמול, תודה לאל, בעזרתו כמובן של שר הפנים גדעון סער לדחות את התיאגוד, ואני מקווה שגם להעביר את זה – איפה מר ערן ניצן?
מירי רגב: מר ערן ניצן, אנחנו משוכנעים שאתם תשוכנעו במשרד האוצר.